OAV: Venesuelaga Rossiyadan bortida yuzga yaqin harbiy bo‘lgan ikki samolyot kelib qo‘ndi

Venesuela poytaxti Karakasga Rossiyadan bortida yuzga yaqin harbiy bo‘lgan ikki samolyot kelib qo‘ndi. Bu haqda Noticiera Digital internet-portali ma’lum qildi.

Nashrga ko‘ra, An-124 harbiy-transport va Il-62 yo‘lovchi samolyotlari Karakasga Moskvadan Suriya orqali uchib kelgan.
Havo kemalarida Rossiya quruqlikdagi qo‘shinlar bosh shtabi boshlig‘i Vasiliy Tonkoshkurov boshchiligida 99 nafar harbiy Venesuelaga kelgan.
Rossiyalik harbiylar mamlakatga 35 tonna yuk olib kelgani ham aytilmoqda, biroq ularning aynan qanday yuk ekanligiga aniqlik kiritilmagan.